Zazakipediya:Govendı

Govendı veyvan dı, roşanan dı, sınetan dı, şênayey u şahiyan dı yenê antenı. Kaykerdena kayandê bedeni rê ma vanê "Govendı". Tabi govendi babet-babetiyê. Xeylê govendê şardê ma estê. Govendı antenı dı dı merdımi zahf mühimê u vanê ê dı merdımi bızanê weş govendı bancê. Ninan ra jew o kı serê govendı anceno, o bin zi en peyniya qordê govendı anceno, o yo. Nê wırna kay weş nêzanê, a govenda inan çiyê rê nêbena. 

Wexto kı ê şaş kaykerê, ê bini zi hergı jew lıngê erzeno u babetêna kay keno. Wexto kı govendı bı no hesaba biro antenı, a govendı çiyê rê nêbena. Wexto kı wırna weş bızanê, ê kı nezdi seriyê ê wınênê lıngandê sergovendi ra u lınganê xo gorey ey raşt kenê u erzenê. Ê peyni zi wınênê eydê en peyni ra u lınganê xo zey ey erzenê. Ê ver u ê peyni vanê wustayê kayda antenda a govendı bê. Ez zi hend bol vêşi kayê goven dı nêzana kı, şıma rê ju bı ju bıda nuşnayenı. Ê kı zanê wa ê ma rê bınuşnê, ma zi bımısê u inan dımı kaykerê.

Nuştoğ: Koyo Berz

Kategoriye:Kay u Wextravêrdene